สนช. เตรียมพิจารณารายงานการพิจารณาศึกษาหลายฉบับที่คณะกรรมาธิการพิจารณาเสร็จแล้ว
สนช. เตรียมพิจารณารายงานการพิจารณาศึกษาหลายฉบับที่คณะกรรมาธิการพิจารณาเสร็จแล้ว การประชุมสภานิติบัญญัติแห่งชาติ หรือ สนช. เป็นพิเศษ ในเวลา 09.00 น. วันนี้(14 มี.ค.62) มีวาระพิจารณาเรื่องที่คณะกรรมาธิการพิจารณาเสร็จแล้ว จำนวน 6 ฉบับ ได้แก่ รายงานการพิจารณาศึกษา เรื่อง การจัดทำกฎหมายรองรับการพัฒนามาตรฐานข้อมูลและการจัดการสารสนเทศระบบบริการสุขภาพในยุคดิจิทัล // รายงานผลการพิจารณาศึกษาระเบียบของที่ประชุมใหญ่ตุลาการในศาลปกครองสูงสุด ว่าด้วยวิธีพิจารณาคดีปกครอง (ฉบับที่ 8) พ.ศ. 2562 // รายงานผลการพิจารณาศึกษาระเบียบของที่ประชุมใหญ่ตุลาการในศาลปกครองสูงสุด ว่าด้วยวิธีพิจารณาคดีปกครองทางอิเล็กทรอนิกส์ พ.ศ. 2562 // รายงานการพิจารณาศึกษา เรื่อง ภาพรวมของยางพาราทั้งระบบ // รายงานการพิจารณาศึกษา เรื่อง การจัดการสารสนเทศในกระบวนการยุติธรรมไทย // รายงานการพิจารณาศึกษา เรื่อง การจัดการทรัพยากรป่าไม้อย่างยั่งยืน        นอกจากนี้ ยังมีวาระพิจารณาเรื่องที่ค้างพิจารณาอีกหลายเรื่อง เช่น รายงานการตรวจสอบงบการเงินของสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ // รายงานประจำปีของศาลรัฐธรรมนูญ // รายงานประจำปี ของสำนักงานพัฒนาวิทยาศาสตร์และเทคโนโลยีแห่งชาติ // และรายงานประจำปี 2559 และ 2560 ของสถาบันพระปกเกล้า เป็นต้น